Rikunarita-ORG/Wikinium huggingface dataset:
# Tanahs

**Tanahs** (ivritā: תנ"ך, izrunā: /taˈnaχ/) ir termins jūdaismā, ar kuru apzīmē ebreju Bībeles kanonus. Būtībā tas ir akronīms, kuru veido pirmie ebreju alfabēta burti no Tanaha tradicionālā apakšiedalījuma: Toras ("Likumi"), Neviim ("Pravieši") un Ketuvim ("raksti"). Tanahā ir apvienotas 24 grāmatas: 5 Toras grāmatas (tiek sauktas arī par Mozus grāmatām), 8 praviešu grāmatas un 11 pārējo rakstu grāmatas.

Tanahs ir svētais teksts jūdaismā un ir cieši saistīts ar kristiešu Veco Derību, lai gan pastāv atšķirības kanona struktūrā un interpretācijā. Tanaha tekstus ebreju tradīcijā lasa un studē oriģinālvalodā – bibliskajā ivritā, ar dažiem tekstiem aramiešu valodā.

## Vēsture

Tanaha veidošanās sākās ar mutvārdu tradīciju, kas tika nodota no paaudzes paaudzē. Senākās Tanaha daļas, īpaši Torā aprakstītie likumi un stāsti, tika nodotas mutiski, pirms tās tika pierakstītas. Pēc ebreju tradīcijas Tora tika atklāta Mozum Sinaja kalnā ap 13. gadsimtu p.m.ē., un kopš tā laika tā tika nodota un pierakstīta dažādos laikos.

Pirmie Tanaha teksti tika pierakstīti aptuveni 10.–5. gadsimtā p.m.ē., galvenokārt senebreju valodā, ar dažām daļām aramiešu valodā. Lai gan Tanaha kanons veidojās pakāpeniski, viens no nozīmīgākajiem notikumiem tā nostiprināšanā bija Jāmnijas sinode (90.–100. g. m.ē.), kur ebreju zinātnieki apsprieda dažādu tekstu autoritāti. Tajā tika apstiprināts Tanaha 24 grāmatu sastāvs, no kura kristīgā tradīcija vēlāk veidoja Veco Derību.

No 7. līdz 10. gadsimtam m.ē. masoreti (ebreju rakstu zinātnieki) izveidoja Masoretisko tekstu, kas kļuva par standarta versiju ebreju Bībelei. Viņi izstrādāja precīzu burtu un patskaņu pieraksta sistēmu, lai saglabātu pareizu lasījumu un izrunu.

## Ārējās saites

* Vikikrātuvē par šo tēmu ir pieejami multivides faili. Skatīt: Tanahs.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Lielās Ukrainas enciklopēdijas raksts (ukrainiski)
* Krievijas Lielās enciklopēdijas raksts (2004-2017) (krieviski)
# Sistēma

Saules sistēma
**Sistēma** (latīņu: *systēma*) ir metožu, elementu vai komponentu kopums, kas savstarpējā mijiedarbībā pilda noteiktas funkcijas un/vai sasniedz noteiktus mērķus. Sistēmas sastāvdaļas var būt dažādi objekti, procesi vai idejas, un tās var būt savstarpēji saistītas, lai kopīgi veidotu vienotu veselumu. Sistēmas var būt gan materiālas (reālas), piemēram, mehāniskas ierīces vai ekosistēmas, gan nemateriālas (abstraktas), piemēram, matemātiskas teorijas vai uzņēmuma vadības struktūras.

Sistēmas var būt ļoti vienkāršas, sastāvot no dažiem elementiem, vai arī ļoti sarežģītas, ar daudzām daļām un savstarpējām attiecībām. Tām bieži ir hierarhiska struktūra, kur lielākas sistēmas ietver mazākas apakšsistēmas, kas savukārt var sastāvēt no vēl mazākām vienībām. Piemēram, cilvēka ķermenis var tikt uzskatīts par sistēmu, kas ietver dažādas apakšsistēmas, piemēram, nervu sistēmu, asinsrites sistēmu un gremošanas sistēmu. Katras no šīm apakšsistēmām veic savas specifiskas funkcijas, bet tās visas kopā darbojas saskaņoti, lai nodrošinātu organisma dzīvošanu un veselību.

Sistēmas tiek pētītas dažādās zinātnes nozarēs, piemēram, sistēmu teorijā, kas pēta sistēmu vispārējos principus un īpašības, kā arī to, kā sistēmas veidojas, attīstās un mijiedarbojas ar citām sistēmām. Izpratne par sistēmu darbību ir būtiska, lai izstrādātu efektīvas stratēģijas to pārvaldīšanai, optimizācijai un kontrolei, neatkarīgi no tā, vai runa ir par tehnoloģiskām, dabas vai sociālām sistēmām.

## Atsauces

## Ārējās saites

* Jēdziena 'sistēma' skaidrojums Skaidrojošā vārdnīca Tērzaurs (latviski)
* Jēdziena 'sistēma' skaidrojums Terminu un svešvārdu skaidrojošā vārdnīca Letonika (latviski)
* Jēdziena 'system' skaidrojums reference.com (angliski)
* Jēdziena 'system' skaidrojums techtarget.com (angliski)
* Jēdziena 'system' skaidrojums dictionary.cambridge.org (angliski)
# Danjels Ortega[labot | labot pirmkodu]

| **Danjels OrtegaDaniel Ortega* |
| --- |
|  |
|  |
|  |
|
Nikaragvas prezidents |
|  |
| **Amata sākums** 2007. gada 10. janvāris |
| Priekštecis |
Enrike Bolanjoss |
| **Amatā** 1985. gada 10. janvāris — 1990. gada 25. aprīlis |
| Priekštecis | *viņš pats* (kā Nacionālās atdzimšanas valdības Vadošās padomes koordinators) |
|  |
|
Nacionālās atdzimšanas valdības Vadošās padomes koordinators |
|  |
| **Amatā** 1979. gada 18. jūlijs — 1985. gada 10. janvāris |
| Priekštecis |
Fransisko Urkujo |
| Pēctecis | *viņš pats* (kā Nikaragvas prezidents) |
|  |
|

---

 |
| Dzimšanas dati |
1945. gada 11. novembrī  Lalivertada, Nikaragva |
| Politiskā partija |
Sandīnistu nacionālās atbrīvošanas fronte |
| Reliģija |
katolicisms |
| Paraksts |  |

**Hosē Danjels Ortega Saavedra** (spāņu: *José Daniel Ortega Saavedra*, izrunā: /ðaˈnje̞l o̞rˈte̞ɣa/; dzimis 1945. gada 11. novembrī) ir Nikaragvas politiķis. Pašreizējais valsts prezidents, amatā kopš 2007. gada, iepriekš valsts vadītāja amatu ieņēmis no 1979. līdz 1990. gadam. Pirmās valdīšanas laikā bija marksists-ļeņinists, taču vēlāk kļuvis mērenāks savā politiskajā pārliecībā un viņa pārstāvētā partija tiek uzskatīta par demokrātiski sociālistisku.

Studējis tieslietas galvaspilsētā Managvā. Pievienojies Sandīnistu nacionālās atbrīvošanas frontei (*Frente Sandinista de Liberación Nacional*), kas cīnījās pret Anastasio Somosas Devajles režīmu. 1967. gadā tika apcietināts uz 7 gadiem par bankas aplaupīšanu (centās nozagt naudu, lai varētu samaksāt par ieročiem). 1974. gadā ticis izlaists brīvībā ķīlnieku apmaiņā, ticis izsūtīts uz Kubu, kur izgājis partizānu apmācību. Pēc tam slepeni atgriezies Nikaragvā. Nacionālā atbrīvošanās fronte gāza Devajli 1979. gadā.

Ortega kļuva par Nacionālās atjaunošanas valdības huntas Vadošās padomes locekli, 1981. gadā kļuva par Nacionālās atdzimšanas valdības Vadošās padomes koordinatoru. 1985. gadā ticis ievēlēts par Nikaragvas prezidentu, amatu saglabājis līdz 1990. gadam. Ortegas valdība Nikaragvā pastāvēja ar Kubas un PSRS atbalstu un līdz ar šī atbalsta beigām arī vājinājās valdošās partijas pozīcijas un 1990. gada Ortega zaudēja varu. Startējis arī visās nākamajās prezidenta vēlēšanās, atkal par Nikaragvas prezidentu kļūstot pēc uzvarētajām 2006. gada vēlēšanām.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Danjels Ortega.
* *Encyclopædia Britannica* ieraksts (angliski)